Arvid Hallén

Arvid Hallén (født 3. juli 1950) er en norsk sosiolog og embetsmann. Han var administrerende direktør i Norges forskningsråd fra 2004 til 2017.

I årene 1986 til 1995 var Hallén instituttsjef ved Norsk institutt for by- og regionforskning (NIBR), og før dette var han forsker samme sted siden 1978. Deretter var han områdedirektør for kultur- og samfunnsforskning i Norges forskningsråd fra 1995 til 2003. Han arbeidet også i det tidligere Norges allmennvitenskapelige forskningsråd (NAVF). I dag er han styremedlem i Nordisk institutt for studier av innovasjon, forskning og utdanning. 

Hallén er utdannet mag.art. i sosiologi ved Universitetet i Oslo.

Referanser 

Norges forskningsråd
Norske embets- og tjenestemenn
Personer tilknyttet Norsk institutt for by- og regionforskning
Medlemmer av Norges Tekniske Vitenskapsakademi
Personer tilknyttet Høgskulen på Vestlandet